Lankupių šliuzas

Lankupių šliuzas – šliuzas, įrengtas Vilhelmo kanalo pradžioje, Lankupiuose, kur Vilhelmo kanalas jungiasi su Minija.„Keturių vandenų krašte dėmesio šaukiasi Karaliaus Vilhelmo kanalas“. Vakarų ekspresas. Nuoroda tikrinta 2022-05-18.  Pastatytas 1863 m. pradėjus kasti kanalą. Tai vienintelis Lietuvos teritorijoje esantis šliuzas, paskelbtas technikos paminklu. Kaip Karaliaus Vilhelmo kanalo statinių komplekso dalis, įtrauktas į Kultūros vertybių registrą.Karaliaus Vilhelmo kanalo statinių kompleksas . Kultūros vertybių registras. Nuoroda tikrinta 2022-05-18.

Šliuzo kameros ilgis – 157 m, plotis – 25 m, grimzlė – 1,25 metro,Šliuzas. Mažosios Lietuvos enciklopedija. Nuoroda tikrinta 2022-05-18. abiejuose galuose – 11 m pločio varstomieji vartai. Kameros ilgis didesnis, nei įprasta, nes šliuzu buvo plukdomi sieliai. Šalia šliuzo – vandens pokyčius žymintis matuoklis, raudonų plytų Lankupių šliuzo meistro sodyba, kur gyveno laivybą reguliavęs meistras. Nurodoma, kad 1872–1885 m. Lankupių šliuzo meistru buvo Wilhelm Huwe; išlikusi Lankupių šliuzo meistro sodyba pastatyta maždaug 1909 m.

Šliuzas įrengtas, kad būtų išlyginti dideli vandens lygio skirtumai, patvinus Minijai, nes antraip potvynių vanduo būtų tekėjęs į kanalą, būtų susidariusi didelė srovė, trukdžiusi plukdyti prekes.

1960–1961 m. Lankupių šliuzas buvo atnaujintas.„Karaliaus Vilhelmo kanalas (Klaipėdos kanalas)“. Vakarų ekspresas. Nuoroda tikrinta 2022-05-18. 

Lankupių šliuzas naudojamas ir šiais laikais per Minijos pavasario ir rudens potvynius – Vilhelmo kanalo šlaitai gerokai žemesni, tad jame vandens lygis nuo įprasto gali pakilti ne daugiau nei apie pusę metro. Dėl to šliuzas uždaromas (procesas trunka apie 2 valandas).„Klaipėdos kraštas išsaugojo Lietuvoje retą technologiją“. Lrytas.lt. Nuoroda tikrinta 2022-05-18. 

 Išnašos 

Kategorija:Karaliaus Vilhelmo kanalas